КъБР-м и Iэтащхьэр Правительствэм и Унэм дыгъуасэ щыхуэзащ бжыгъэхэр зи лъабжьэ творчествэмкIэ школыр къызэзыгъэпэща икIи абы и генеральнэ директор Абрамовэ Дарье
Къэбэрдей-Балъкъэр Республикэм и Iэтащхьэ КIуэкIуэ Юрий дыгъуасэ Правительствэм и Унэм щыхуэзащ «Кодабра» бжыгъэхэр зи лъабжьэ школым и къызэгъэпэщакIуэ икIи и унафэщI Абрамовэ Дарье.
Псалъэмакъым хиубыдэу къаIэтащ Урысей Ипщэм щыяпэу бжыгъэхэр зи лъабжьэ щIэныгъэхэм сабийхэр щыхурагъаджэ школ республикэм къыщызэIухынымкIэ щыIэ Iэмалхэм.
Бжыгъэхэр зи лъабжьэ экономикэм зыщиужь лъэхъэнэм, къыхигъэщхьэхукIащ КIуэкIуэ Юрий, икъукIэ мыхьэнэшхуэ иIэщ цIыкIухэр пасэ дыдэу щIадзэу къэкIуэну зэманым къагъэсэбэпыну технологиехэм щыхурагъэджэн IуэхущIапIэ къызэгъэпэщыным.
«Иджырей зэманым дэтхэнэ сабийми хищIыкIын хуейщ бжыгъэхэр зи лъабжьэ щIэныгъэм. ЦIыхум и акъылыр пэщIэдзэ классхэм щызэтоувэ, абы къыхэкIыу сабийхэр илъэси 6 ныбжьым щегъэжьауэ а Iуэхум хурагъаджэу щIадзэн хуейщ. ЩIэныгъэ гуэдзэн щрагъэгъуэт иджырей центхэр мы зэманым зыщылажьэ Къэбэрдей-Балъкъэрым а Iуэхур дэгъэкIынымкIэ Iэмал псори щыIэщ», — къыхигъэщхьэхукIащ Абрамовэм.
КъБР-м и Iэтащхьэмрэ Правительствэмрэ я пресс-IуэхущIапIэ.
